เขียนวิจารณ์วรรณกรรม เขียนอภิปรายผล
ในบางวิชาที่เราเรียนในโรงเรียนหรือในมหาวิทยาลัยอาจารย์อาจมอบหมายให้เราเขียนวิจารณ์วรรณกรรมสักเรื่องหนึ่ง งานชิ้นนี้ต้องการให้เราประเมินคุณค่าวรรณกรรมสักชิ้นซึ่งโดยส่วนใหญ่มักจะเป็นนวนิยาย บทกวี หรือบทละคร ส่วนที่จะทำให้การเขียนวิจารณ์วรรณกรรมนี้ประสบความสำเร็จคือการมีประโยคใจความสำคัญที่ชัดเจนและน่าเชื่อถือ  ประโยคใจความสำคัญแสดงความคิดเห็นหรือมุมมองของเรา นี้คือจุดเริ่มต้นของเราที่จะเขียนเนื้อหาส่วนที่เหลือเพื่อมาสนับสนุนประโยคใจความสำคัญของเรา สมมติว่าเรากำลังเขียนวิจารณ์วรรณกรรมเรื่อง Great Expectations (ฉบับแปลเป็นภาษาไทยใช้ชื่อว่า แรงใจและไฟฝัน) ประโยคใจความสำคัญของเราอาจเป็น "วรรณกรรมของชาร์ลส์ ดิกเกนส์เรื่องนี้ไม่เพียงมีเนื้อเรื่องที่น่าติดตามเท่านั้น แต่ยังแสดงความคิดเห็นอย่างลึกซึ้งในเรื่องความแตกต่างระหว่างชนชั้นทางสังคมในยุคปฏิวัติอุตสาหกรรมอีกด้วย" เค้าโครงบทวิจารณ์วรรณกรรมจะเป็นอย่างไรนั้นขึ้นอยู่กับว่าบทวิจารณ์ของเรามีความยาวมากแค่ไหน เวลาเขียนเค้าโครง ให้เขียนเป็นหัวข้อหรือถ้อยคำสั้นๆ โดยเขียนหัวข้อละบรรทัด จดบันทึกข้อมูลที่สำคัญลงไปด้วย ถ้าเราเขียนบทวิจารณ์ที่มีเนื้อหายาว แนะนำให้เขียนโครงร่างก่อน เราอาจเขียนหัวข้อใหญ่ว่า "แก่นสำคัญใน Great Expectations" ในหัวข้อใหญ่นี้อาจมีหัวข้อย่อยอย่างเช่น "สภาพแวดล้อม" "ความทะเยอทะยาน" "ชนชั้น" เป็นต้น ย่อหน้าบทนำจะช่วยให้เรายังคงจดจ่อกับประเด็นสำคัญขณะเขียน ตัวอย่างเช่น เขียนบทนำให้ข้อมูลวรรณกรรมเรื่องนี้และกล่าวประโยคใจความสำคัญ ตามมาด้วยการวิเคราะห์จุดแข็ง จุดอ่อน แก่นเรื่อง เป็นต้น จากนั้นสรุปเกี่ยวกับความสำคัญของหัวข้อนี้สั้นๆ  เราอาจเขียนว่า "Great Expectations เป็นวรรณกรรมที่ทำให้ผู้อ่านรู้สึกเหมือนอยู่ที่อังกฤษในศตวรรษที่ 19 กับพิพ นวนิยายของชาร์ลส์ ดิกเกนส์ซึ่งเกี่ยวกับชนชั้น ความทะเยอทะยาน และความรักเผยให้เห็นถึงการแบ่งชนชั้นทางสังคมในเวลานั้น" จากนั้นเราจึงใส่แก่นสำคัญที่ตนเองต้องการแสดงความคิดเห็นลงไปในส่วนเนื้อหาของบทวิจารณ์นี้ กล่าวถึงประเด็นหรือแก่นที่ได้ระบุไป บอกว่าประเด็นหรือแก่นนั้นอยู่ตรงส่วนไหนของงาน จากนั้นอธิบายว่าประเด็นหรือแก่นนั้นมีผลอย่างไรต่องานเขียนชิ้นนั้น เราอาจเห็นว่าการเอาแต่จมปลักอยู่กับความรักที่สูญเสียไปของคุณนายฮาวิแชมเป็นแก่นสำคัญใน Great Expectations ตัวอย่างที่เห็นได้อย่างชัดมากทีเดียวและสามารถนำมาสนับสนุนคำกล่าวอ้างของเราได้คือ ตัวละครตัวนี้ยังคงใส่ชุดแต่งงาน ทั้งๆ ที่เธอถูกคนรักทอดทิ้งไปแล้วหลายสิบปีก่อน เมื่อมีการยกตัวอย่างที่ชัดเจน เราต้องแสดงให้เห็นว่าตัวอย่างนั้นมีความเกี่ยวข้องกับแก่นสำคัญนั้นอย่างไร เราใช้ชุดแต่งงานของคุณนายฮาวิแชมมาเป็นตัวอย่างของความเศร้าโศกอันเกิดจากการสูญเสียความรักไป ผู้อ่านจะตระหนักถึงข้อนี้เช่นเดียวกับเรา ถ้าเราอธิบายเหตุผลได้อย่างชัดเจนว่าทำไมเรื่องนี้ถึงมีความสำคัญ  เราอาจเขียนว่า "คุณนายฮาวิแชมเป็นตัวอย่างของแก่นเรื่องความรักที่บางครั้งอาจไปเป็นในทางที่ผิด แก่นเรื่องความรักนี้ยังเป็นแก่นสำคัญแก่นหนึ่งซึ่งเห็นได้จากความสัมพันธ์ของพีพและเอสเตลล่าอีกด้วย" ใช้คำเชื่อมเพื่อให้เกิดความต่อเนื่องและลื่นไหล เมื่อเราจะยกตัวอย่างใหม่ ใช้คำหรือวลีที่เหมาะสมมาเชื่อม ตัวอย่างคำและวลีเหล่านี้ เช่น "ในทำนองเดียวกัน" "ในทางกลับกัน" และ "นอกจากนี้" ถ้าเราใช้ข้อมูลจากแหล่งข้อมูลอื่น ให้อ้างอิงแหล่งข้อมูลเหล่านั้นตามแนวทางที่งานหรือสิ่งตีพิมพ์นั้นกำหนด ตัวอย่างเช่น เราต้องอ้างอิงข้อความที่หยิบยกมาจากแหล่งข้อมูลอื่น มีการใส่ "เอกสารอ้างอิง" ที่ท้ายบทความวิจารณ์วรรณกรรมด้วย การเขียนแสดงความคิดเห็นนี้ก็คล้ายกับการเขียนแสดงความคิดเห็นแบบอื่นๆ  ตรงที่เราต้องวิเคราะห์ข้อมูลที่มีอยู่ แต่แตกต่างกันตรงที่เรากำลังเขียนเกี่ยวกับข้อมูลชุดหนึ่ง ไม่ได้แสดงความคิดเห็นเกี่ยวกับหนังสือหรือภาพยนตร์ บางครั้งบางคราวงานเขียนอภิปรายผลจะเป็นงานเขียนชิ้นเดี่ยวๆ แต่โดยปกติจะพบในตอนท้ายของรายงาน โดยเรียกงานเขียนส่วนนี้ว่าอภิปรายผล หัวหน้าหรือคุณครูอาจขอให้เราเขียนอภิปรายผล อย่าลืมถามถึงข้อกำหนดในการเขียน เช่น ความยาวในการเขียนอภิปรายผล หนึ่งในองค์ประกอบสำคัญของการอภิปรายผลคือสรุปผลของงานวิจัยชิ้นนั้น เราต้องเขียนผลการศึกษาโดยสังเขปและเขียนเหตุผลว่าทำไมงานวิจัยชิ้นนั้นถึงสำคัญ เราต้องวิเคราะห์และสรุปผลออกมา ตัวอย่างเช่น ถ้างานวิจัยชิ้นนั้นเป็นเรื่องเกี่ยวกับอัตราจบการศึกษาของนักศึกษามหาวิทยาลัยเรา เราก็ต้องบอกว่าอัตราจบการศึกษามีเท่าไหร่และบอกเหตุผลด้วยว่าทำไมผลการวิจัยนี้ถึงสำคัญ ในการอภิปรายผลเราอาจใช้แผนภูมิหรือกราฟเพื่อแสดงให้เห็นผลที่ชัดเจน เราอาจใส่ตารางแสดงข้อมูลการจ่ายค่าประกันภัยของครัวเรือนไทย จากนั้นเราค่อยเขียนแสดงความคิดเห็นและวิเคราะห์แผนภูมิ กราฟ หรือตารางข้อมูลนั้น เราอาจเขียนอย่างเช่นว่า “เมื่อดูรูปที่ 1.2 ค่าใช้จ่ายด้านการดูแลสุขภาพได้เพิ่มขึ้นในอัตราคงที่ตั้งแต่ปี 2000” ในข้อสรุปเราต้องทำมากกว่าย้ำสิ่งที่กล่าวไปแล้ว เราสามารถเน้นย้ำให้เห็นถึงความสำคัญของผลการวิจัยด้วยการใช้ถ้อยคำที่ต่างออกไป เรายังสามารถแนะนำวิธีการทำวิจัยเพิ่มเติมได้ด้วย ในข้อสรุปควรอ้างถึงผลของการศึกษาหรือการวิจัยเช่นเดียวกับส่วนที่เหลือของการอภิปรายผล การเขียนอภิปรายผลไม่เพียงต้องการให้เราเขียนข้อเท็จจริงและใส่แผนภูมิ กราฟ หรือตารางข้อมูลเท่านั้น แต่ยังต้องการให้เราบอกแหล่งที่มาของข้อมูลนี้ด้วย เราต้องอ้างอิงแหล่งข้อมูลตามรูปแบบการอ้างอิงซึ่งเป็นที่ยอมรับ  เราควรใส่แหล่งข้อมูลที่ท้ายการอภิปรายผล ถ้าเรานำข้อมูลตัวเลขหรือหยิบยกข้อความจากแหล่งอื่นมากล่าวอ้าง เราต้องอ้างอิงแหล่งข้อมูลด้วย
เขียนประโยคใจความสำคัญ. กำหนดเค้าโครง. เขียนบทนำ. ยกตัวอย่างที่ชัดเจนมาสนับสนุนประโยคใจความสำคัญ. นำตัวอย่างกลับไปเชื่อมโยงแก่นสำคัญ. อ้างอิงแหล่งข้อมูล. ทำความเข้าใจแนวทางในการเขียน. นำเสนอสรุปผลการวิจัย. ใส่แผนภูมิ กราฟ หรือตารางแล้วเขียนอธิบาย. ให้ข้อสรุป. ใส่แหล่งข้อมูล.
https://www.wikihow.com/Write-a-Commentary https://www.wikihow.com/Write-a-Commentary
Writing a Literary Commentary Creating Data Commentary